વિદેશ મંત્રાલયના સૂત્રોનું કહેવું છે કે, વર્ષ 2004ની સુનામીમાં ભારતને અમેરિકા, જાપાન સહિત ઘણા દેશોએ નાણાંકીય મદદની ઓફર કરી, પરંતુ ભારતે બધાનો આભાર માનતા મદદ લેવાનો ઈનકાર કરી દીધો. આ દેશોને કહેવાયું કે તેઓ પોતાની પસંદગીના એનજીઓ દ્વારા મદદ આપી શકે છે. જ્યારે કે, સુનામીથી પ્રભાવિત શ્રીલંકા, થાઈલેન્ડ તેમજ ઈન્ડોનેશિયાને સંયુક્ત રીતે 2.66 કરોડ ડોલરની ભારતે મદદ કરી હતી. તે પછીથી ભારત પ્રાકૃતિક આપદા આવવા પર બીજા દેશોને આગળ પડતું રહીને મદદ કરતું રહ્યું છે. વર્ષ 2005માં જ્યારે કાશ્મીરમાં ભૂકંપ આવ્યો હતો તો ભારતે પાકિસ્તાનને 2.5 કરોડ ડોલરની મદદ કરી હતી. વર્ષ 2011માં ફુકુશિમા (જાપાન)માં આવેલા ભૂકંપ અને તેના કારણે ત્યાંના પરમાણુ ઉર્જા સંયંત્રમાં થયેલી દુર્ઘટનાથી પ્રભાવિત લોકોને મદદ પહોંચાડી હતી. તાજેતરમાં ભયંકર ભૂકંપનો સામનો કરી રહેલા નેપાળને ભારત તરફથી એક અબજ ડોલરની મદદ કરવામાં આવી.